nang magkagayoy nagkaroon siya ng isang hinala; nang kinahapunang iyon, ng siyay lumabas sa bilangguan, ay tumungo siya sa dating bahay ni kapitang tiago, upang hanapin ang kaniyang kaunting kasangkapan, at natagpuan niyang iba ang anyo at laan sa isang pista; yaon ang kasal ni juanito pelaez! may sinabing isang pista si simoun. nakitang nagdaan sa harapan niya ang isang mahabang hanay ng mga sasakyan na puno ng babait lalaking kaginoohan na nangagsasalitaan; waring nakakita siya sa loob ng malalaking kumpol ng bulaklak, ngunit hindi niya pinuna ang bagay na iyon. ang mga karuahe ay patungo sa daang rosario, at sa dahilang nasagupa sa mga nanggagaling naman sa tulay ng espana, ay nangahihintong madalas at dahandahan ang lakad. sa isang sasakyan ay nakita si juanito pelaez sa piling ng isang babai na puti ang bihis at may talukbong na madalang; nakilala niyang iyon ay si paulita gomez. ang bulalas na pamangha.